<s>[INST] كيفاش أمي الي جابتني للدنيا ما تحسّش بيا  كيفاش ما تفهمش اللي أنا موجوعة وخايفة خاطر أنا رستم موش يسمعني الكلام أكهو العام الاخراني حاول يقتلني مرتين وأنا في غطاية النّوم منهم مرّة هربت بحرارة الرّوح خرجت حفيانة في البرد  وشقيت ثنيّة الكنال الكلّ والدنيا دحسة لين وصلت لدار صاحبتي هجالة تسكن وحدها في الحومة بت عندها المدّة الاخرة وليت هو يدوّر المفتاح في الكوبة وانا نترعب نولّي نرعش ما انجم نرقد كان ما نسمع حسّ شخيرو ونقوم بالخمسة مرّات والنّفس مقطوع عليّا بالخوف آنا في العادة شوكتي واقفة  لو كان جيت في وقت آخر  وصبعي موش تحت الزّرصة راني خرجت بالوقت  أما المرّة هاذي جناحي مكسّر  تي حتّى فلوس ما عنديش  ملي جيت حذاها وأنا نلوّج في خدمة وما لقيت شي  وزيد خايفة مالدنيا وخايفة على أولادي  وخايفة من رستم ونفسيتي موش في وضعها العادي من غدوة لميت حوايجي وطلعت في كرهبتي  لتوّا لا نعرف  سسو كانت تعرف اللي مما تغير من محبتي ليها  ولوكان قعدت للأربعة وثلاثين سنا ما فهمتش شكوني بالحق اللي نحسها أمي أكثر نهارتها حسيت اللي عندي أم وحدة  على خاطر المحبّة بالنسبة ليّا أفعال والأمومة ما هاش هزّان صغير في كرش  بالنسبة ليّا كلمة أمي والا بابا يتقالو كان لشكون جاب وتحمّل مسؤوليتو كاملة  لشكون جاب ونحى من لحمو وعطى وقسم وحبّ مالجواجي  للي يداوي وما يجرحش  وتحسّو يلوّج بالحرف أناهي الكلمة اللي باش توجعك أكثر كيما وجيعتي اللي ما حبّتش تهفت وكيما يقولو الجرح يبرى يا صبرا وتداويه الصميدة وكلمة السوّ تمسّي وتصبح [/INST] كيفاش أمي الي جابتني للدنيا ما تحسّش بيا  كيفاش ما تفهمش اللي أنا موجوعة وخايفة خاطر أنا رستم موش يسمعني الكلام أكهو العام الاخراني حاول يقتلني مرتين وأنا في غطاية النّوم منهم مرّة هربت بحرارة الرّوح خرجت حفيانة في البرد  وشقيت ثنيّة الكنال الكلّ والدنيا دحسة لين وصلت لدار صاحبتي هجالة تسكن وحدها في الحومة بت عندها المدّة الاخرة وليت هو يدوّر المفتاح في الكوبة وانا نترعب نولّي نرعش ما انجم نرقد كان ما نسمع حسّ شخيرو ونقوم بالخمسة مرّات والنّفس مقطوع عليّا بالخوف آنا في العادة شوكتي واقفة  لو كان جيت في وقت آخر  وصبعي موش تحت الزّرصة راني خرجت بالوقت  أما المرّة هاذي جناحي مكسّر  تي حتّى فلوس ما عنديش  ملي جيت حذاها وأنا نلوّج في خدمة وما لقيت شي  وزيد خايفة مالدنيا وخايفة على أولادي  وخايفة من رستم ونفسيتي موش في وضعها العادي من غدوة لميت حوايجي وطلعت في كرهبتي  لتوّا لا نعرف  سسو كانت تعرف اللي مما تغير من محبتي ليها  ولوكان قعدت للأربعة وثلاثين سنا ما فهمتش شكوني بالحق اللي نحسها أمي أكثر نهارتها حسيت اللي عندي أم وحدة  على خاطر المحبّة بالنسبة ليّا أفعال والأمومة ما هاش هزّان صغير في كرش  بالنسبة ليّا كلمة أمي والا بابا يتقالو كان لشكون جاب وتحمّل مسؤوليتو كاملة  لشكون جاب ونحى من لحمو وعطى وقسم وحبّ مالجواجي  للي يداوي وما يجرحش  وتحسّو يلوّج بالحرف أناهي الكلمة اللي باش توجعك أكثر كيما وجيعتي اللي ما حبّتش تهفت وكيما يقولو الجرح يبرى يا صبرا وتداويه الصميدة وكلمة السوّ تمسّي وتصبح </s>